	[image: image1.jpg]



	Parlamentul României

Camera Deputaţilor

Comisia pentru muncă şi protecţie socială
	[image: image2.jpg]ROMANIA

1918-2018 | SARBATORIM IMPREUNA






PAGE  

	Bucureşti,
	2 octombrie 2018

	Nr.
	4c-9/697


R A P O R T

asupra propunerii legislative pentru modificarea Ordonanţei de urgenţă nr.103/2017 pentru modificarea şi completarea unor acte normative din domeniul asigurărilor sociale 
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa 
nr. Plx 465/2018 din 11 septembrie 2018, cu dezbaterea pe fond, în procedură obişnuită, a propunerii legislative pentru modificarea Ordonanţei de urgenţă nr.103/2017 pentru modificarea şi completarea unor acte normative din domeniul asigurărilor sociale.
Propunerea legislativă are ca obiect de reglementare modificarea art.14 din Legea nr.346/2002 privind asigurarea pentru accidente de muncă şi boli profesionale, în sensul menţinerii dreptului la prestaţiile şi serviciile de asigurare, în cazul accidentelor de muncă sau bolilor profesionale, şi ulterior încetării contractelor individuale de asigurare.
Propunerea legislativă respinsă de Senat în şedinţa din 3 septembrie 2018. 
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.289/23.04.2018)

· avizul favorabil al Consiliului Economic şi Social (nr.1228/20.03.2018)

· avizul favorabil al Comisiei pentru sănătate şi familie 
(nr.4c-10/319/19.09.2018)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/417/19.09.2018)

· punctul de vedere, negativ, al Guvernului (nr.1021/29.05.2018).

La dezbaterile care au avut loc în şedinţa comisiei din 25 septembrie 2018 a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, doamna Georgeta Jugănaru - director în cadrul Ministerului Muncii şi Justiţiei Sociale.
La lucrările comisiei şi-au înregistrat prezenţa 20 deputaţi, din totalul de 23 de membri ai comisiei.

Raportul comisiei a fost adoptat cu unanimitate de voturi.

Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative întrucât măsurile propuse nu pot fi asimilate situaţiei persoanelor asigurate ca urmare a angajării lor în muncă. Contractele individuale de asigurare pot fi încheiate opţional şi de către persoane care nu sunt angajate în muncă.

PREŞEDINTE,



SECRETAR,


Adrian Solomon



Violeta Răduţ

Întocmit,

Consilier parlamentar Elena Anghel 

